Magyar Logisztikai, Beszerzési és Készletezési Társaság

Hungaropharma Zrt. új automata magasraktárának bemutatása
2024-05-27 14:30 - 16:00 (Europe/Helsinki) | Budapest, Markó utca 29-31., Markó utca 29-31., Budapest, Magyarország
Gyógyszeripari Tagozatunk 2024. május 27-én megrendezésre kerülő programja során a résztvevők működés közben tekinthetik meg a Hungaropharma Zrt. újonnan elkészült automata magasraktárát.

Ha gyógyszeripari területen dolgozol, tarts velünk Te is, és pillants be egy olyan önhordó szerkezetű magasraktárba, melyben kizárólag felrakógépek dolgoznak és több mint 18.500 raklapnyi szobahős tárhely befogadására alkalmas.

MLBKT Éves Közgyűlés és Díjátadó
2024-05-29 16:00 - 20:00 | Budapest, Markó utca 29-31., Markó utca 29-31., Budapest, Magyarország
Szakmai előadások – Elnökségválasztás – Kiválóságok díjazása

Kapcsolódj az MLBKT tagjaival ezen a programdús délutánon, egy különleges helyszínen!

Képzelj el egy kellemes koranyári délutánt a Duna-parton! Rég nem látott kollégák, gondolatébresztő beszélgetések, érdekfeszítő és motiváló előadások, az MLBKT kiválóságainak megismerése, döntések a Társaság működéséről, az új vezetőség megválasztása és nem utolsó sorban kellemes falatok. Mindez egy délutánon valósággá válik az MLBKT éves közgyűlésén és a díjátadó estjén.

Vállalatlátogatás a Flex automatizált magasraktárába
2024-06-05 10:00 - 15:20 | Budapest, Markó utca 29-31., Markó utca 29-31., Budapest, Magyarország
Logisztikai Szolgáltatói Tagozatunk 2024. június 5-én vállalatlátogatást szervez, mely során a résztvevők megismerkedhetnek a Flex automatizált raktárával, valamint a vállalat zalaegerszegi gyáraiban a közelmúltban megvalósuló belső logisztikai fejlesztésekkel is.

Keressük! Kutya, bicikli, robogó, vagon, bója, vitorláshajó – iData hónap záróesemény
2024-06-06 15:00 - 16:00 | Budapest, Markó utca 29-31., Markó utca 29-31., Budapest, Magyarország
Ifjúsági Tagozatunk 2024. június 6-án az iData hónap záró eseményének keretében egy telamatika előadásra invitálja az érdeklődőket, mely során bemutatják, milyen sokrétűen lehet ezt az eszközt használni.

A telematika távol lévő objektumok megfigyelésére, vezérlésére szolgál az információk gyűjtésének, feldolgozásának, továbbításának együttes eszközeivel. A kifejlesztett telematikai rendszer egy műholdas navigációs rendszeren alapul, mely segít abban, hogy a gépjárművekről – azok helyzetéről, fogyasztásáról és egyéb megadott paraméterekről azonnali visszajelzéseket kapjanak a flottakezelők.

A telematikai eszközöket és szolgáltatásokat nemcsak a gépjárművekben lehet használni, ennél sokkal szélesebb a lehetőség, melyekről most ízelítőt kaphatnak a résztvevők.

Magyar Posta - OLK "Levélfeldolgozás és ami mögötte van"
2024-06-11 09:30 - 13:30 | Budapest, Markó utca 29-31., Markó utca 29-31., Budapest, Magyarország
Következő vállalatlátogatásunk alkalmával betekintést adunk a Magyar Posta Zrt. levélküldemény logisztikai hálózatáról, annak működéséről. Működés közben megtekintjük az automatizált levélfeldolgozórendszert, továbbá a számítógéppel támogatott manuális levélfeldolgozást is.

Workshop - Finomhangolások az ESG törvényben, tisztul a kép
2024-06-12 16:00 - 17:30 | Budapest, Markó utca 29-31., Markó utca 29-31., Budapest, Magyarország
Fenntarthatósági Tagozatunk 2024. június 12-én workshopot szervez, mely során a résztvevők pontosabb képet kaphatnak a kialakuló ESG rendszer felépítéséről és a jelentési folyamatokról.

A téma összetett és számos olyan elemet tartalmaz, amiről nem lehet eleget beszélni, hiszen a kötelező ESG feladatok tartalmát illetően az értelmezés, a folyamatok és az ellenőrzések mikéntje sok kérdést szül, ezért szakértőink összefoglalják az elmúlt pár hónap jogszabályi változásait és a vállalati tapasztalatait.

Workshop – Ipar 4.0 technológiák oktatása szimulációs labor környezetben
2024-06-18 09:00 - 15:00 | Budapest, Markó utca 29-31., Markó utca 29-31., Budapest, Magyarország
Oktatói Tagozatunk 2024. június 18-án interaktív workshopot szervez a GS1 Magyarország és a Budapesti Gazdasági Egyetem Külkereskedelmi Kar Smart Shop Floor (SSF) Logisztikai Szimulációs Laborral közös együttműködésében.

A 2020 óta már hagyománnyá vált képzéssorozat folytatásaként megrendezésre kerülő GS1-gyel közös szakmai nap fókuszában idén az Ipar 4.0 technológiák oktatása szimulációs labor környezetben áll.

Forradalmasítsd irodai folyamataidat: Lean Office technikák
2024-09-05 14:00 - 15:30 | Budapest, Markó utca 29-31., Markó utca 29-31., Budapest, Magyarország
A költségcsökkentés mindig és minden területen aktuális téma. A gyártáshoz hasonlóan az irodai környezetben is egyre fontosabb a folyamatok észszerűsítése, valamint az adatalapú tervezés és döntéshozatal.

Napjainkban a lean szemlélet, eszközök és módszerek alkalmazhatóságának igénye és lehetősége az életünk minden területén megjelenik. A lean, mint professzionális gondolkodásmód alkalmazásának létjogosultsága nem csupán a gyártás területén, hanem a szolgáltató szektorban, irodai környezetben, sőt, a hétköznapi tevékenységeink során egyaránt fellelhető.

Az előadás a lean elvek és eszközök irodai folyamatokban történő alkalmazásával, a Lean Office témakörével foglalkozik.

Őszi logisztikai piaci körkép kerekasztal-beszélgetés
2024-09-10 10:00 - 11:00
Logisztikai Szolgáltatói Tagozatunk online eseményén kerekasztal-beszélgetés formájában a megbízói és szolgáltatói oldalról érkező beszélgetőpartnerekkel közösen értékeljük a logisztikai piac 2024 márciusa és szeptembere közötti időszakot, valamint a résztvevők segítségével megfogalmazzuk a 2024 szeptemberétől év végéig tartó időszakkal kapcsolatos piaci elvárásokat is.

Automatizáció, digitalizáció, elektromos járművek - Vállalatlátogatás a Gebrüder Weiss Kft. raktárába
2024-09-26 10:00 - 12:00
Első őszi vállaltlátogatásunk alkalmával, megismerhetjük a Gebrüder Weiss logisztika világát, bemutatják a sikeres működésükhöz vezető utat, kitekintést kapunk a szektor résztvevőire és azok működésére, valamint arra hogy a külső, negatív világgazdasági tényezők hogyan és miként hatnak rájuk. Házigazdáink törekednek arra, hogy jó gyakorlatokkal szolgáljanak a változásokhoz való alkalmazkodáshoz, illetve a megoldásközpontú szemlélethez.

Trans-Sped vállalatlátogatás - Raktári automatizáció élesben
2024-10-16 08:45 - 11:00
A Trans-Sped nagytarcsai logisztikai központjának látogatása alkalmával betekintést nyerhetünk egy kiemelkedő technikai lehetőségekkel rendelkező raktár működésébe. A raktárban munka közben figyelhetjük meg a logisztikai központ robotizált részlegét, valamint az ügyféligények szerint kialakított, magas értékű áruk tárolására kialakított lokációt. Emellett a Trans-Sped ZERO csomagolásmentes szállítás gyakorlati működését is megismerhetjük. A házigazdák egy szakmai kerekasztal-beszélgetéssel is készülnek a raktári automatizáció témájában, ahol megtudhatjuk: hogyan formálják át a robotok a raktárlogisztikát és miként tudunk túllépni az automatizáció rejtett akadályain.

TECHTOGETHER+ belépőjegyek early bird kedvezménnyel
2024-10-17 09:00 - 17:00 | Budapest, Markó utca 29-31., Markó utca 29-31., Budapest, Magyarország
Technology human touch background, modern remake of The Creation of Adam

Október 17-én ismét megszervezi az autopro.hu a Magyar Gépjárműipari Egyesülettel (MAGE) közös járműipari konferenciáját a TECHTOGETHER+ rendezvény keretében. Csapj le belépőjegyedre most early-bird kedvezménnyel!

Költségprés, megrendelés-visszaesés, fejlesztési kényszer – nehéz helyzetbe került vállalata? A TECHTOGETHER+ három az egyben rendezvénye – járműipari konferencia, mérnökhallgatói verseny, szakmai kiállítás – segíthet cégeden! Vegyél részt október 17-én az eseményen, ahol jelen és jövő találkozik!

Jövőálló Logisztikai Megoldások: Logisztika 4.0 és automatizálás kihívások
2024-10-22 09:00 - 14:35
A Bosch miskolci telephelyén megrendezésre kerülő logisztikai konferencia a legújabb ipari és logisztikai trendeket helyezi előtérbe, különös tekintettel az Ipar vagy Logisztika 4.0 megoldásokra és az AI technológiák jövőbeni alkalmazására.

A rendezvény során a résztvevők betekintést nyerhetnek egy 100.000 m²-es raktár tervezésének kihívásaiba és megvalósításába, megismerhetik az európai elosztóközpontok működését, valamint a postponement tevékenységek és egyéb innovatív logisztikai megoldásokat. A workshop lehetőséget biztosít a networkingre, valamint a helyszíni üzemlátogatásokon keresztül gyakorlati tapasztalatcserére.

A program célja, hogy elősegítse a résztvevők felkészülését a jövő kihívásaira, miközben megalapozza a jövőbeni hatékony és fenntartható logisztikai rendszerek kialakítását.

32. MLBKT Kongresszus - Supply Chains 2024
2024-11-05 09:00 - 2024-11-07 12:00 | Budapest, Markó utca 29-31., Markó utca 29-31., Budapest, Magyarország
KÉSZÜLJ VELÜNK TE IS A JÖVŐ KIHÍVÁSAIRA, ISMERD MEG AZ AKTUÁLIS TRENDEKET ÉS ÉPÍTS ÚJ KAPCSOLATOKAT!

A Magyar Logisztikai, Beszerzési és Készletezési Társaság idén 32. alkalommal rendezi meg a hazai ellátásilánc-szakma legnagyobb és legnívósabb eseményét. Foglald le naptáradban az időpontot és biztosítsd helyed a kongresszuson!

Debreceni Regionális Ellátási Lánc Platform szakmai nap
2024-11-21 08:00 - 15:00
A debreceni régió aktuális fejlődése során jelentős átalakulásokon megy keresztül. Mint azt tudjuk, az ilyen léptékű fejlesztések számos logisztikai kihívást is gördítenek az útba, melyeket a lehető leghatékonyabban kell vennünk. Ahhoz, hogy optimális döntéseket hozhassunk, elengedhetetlen a közös gondolkodás és a naprakész információk áramlása.

A Hajdú-Bihar Vármegyei Kereskedelmi és Iparkamara, Debrecen város vezetése és az EDC, az MLBKT (Magyar Logisztikai, Beszerzési és Készletezési Társaság), az MLSZKSZ (Magyar Logisztikai Szolgáltató Központok Szövetsége) és a Trans-Sped, több évtizedes logisztikai tapasztalattal, szükségesnek érezzük a régió nagyvállalatainak logisztikai- és beszerzési vezetői közötti kohézió megerősítését.

Pontosan ezért rendezzük meg 2024. november 21-én a Debreceni Regionális Ellátási Lánc Platform első szakmai napját, illetve annak érdekében, hogy a városvezetéssel és a régió meghatározó szereplőivel közösen folytassunk diskurzust a legégetőbb kérdésekről: Melyek a jelenleg legnagyobb hatást kifejtő gazdasági tendenciák Debrecenben és mire számíthatunk a jövőben? Hogyan alakulnak a munkaerőpiaci trendek? Miként fogunk megfelelni a fenntarthatósági elvárásoknak?

Meghívó – Geofúzió és metropolizáció az ellátási láncokban, a mesterséges intelligencia tükrében
2024-11-21 09:00 - 17:00
A Magyar Tudományos Akadémia tisztelettel meghív minden érdeklődőt 2024. november 21-i, a Magyar Tudomány Ünnepe rendezvénysorozat keretében megrendezésre kerülő eseményére, melyben az MLBKT társszervezőként vesz részt.

Ez az össztársadalmi érdeklődésre számot tartó téma, a világ komplex történéseinek összefüggéseire hívja fel a figyelmet a szervezetek különböző funkcionális területeinek jelenségeit megvizsgálva, jelenleg fókuszba helyezve az ellátási lánc menedzsmentet (SCM), és az emberi erőforrás menedzsmentet, mindezt a mesterséges intelligenciával támogatott működés jegyében. A konferencia célja, az ellátási láncokban és a hálózatokban jelenlévő kölcsönhatások bemutatása, az ember és a mesterséges intelligencia kollaborációjának tükrében.

Mesterséges intelligencia a logisztikában: Gyakorlatorientált workshop a BGE Hatvani Smart Shop Floor Logisztikai Laborjában
2024-12-03 09:00 - 12:00
A Budapesti Gazdasági Egyetem (BGE) egy interaktív workshopra várja a legújabb technológiák iránt érdeklődő logisztikai szakembereket és vállalati vezetőket, melynek fókuszában a mesterséges intelligencia gyakorlati alkalmazása áll.

A workshop célja, hogy a résztvevők megismerkedjenek olyan hatékonyságnövelő és korszerű ipari megoldásokkal, melyek a modern Ipar 4.0 technológiákra épülnek és megoldásokat nyújtanak a vállalatok számára saját smart factory koncepciójuk megvalósításában. A workshopon résztvevők aktív részesei lesznek a laborban zajló szimulációs gyakorlatoknak, bemutatjuk számukra mit jelent az adatvezéreltség, AI (Artificial Intelligence), genAI (Generativ AI) vagy például a quantum computing. Lehetőség lesz kipróbálni napjaink legfejlettebb technológiáit gyakorlatban, miközben végigkísérjük az adat keletkezésének-, tárolásának-, majd felhasználásának útját a logisztika területén.

A programnak a BGE hatvani okoslaborja (Smart Shop Floor Labor, SSFL) ad otthont, mely a Robert Bosch Elektronika Kft. és a Hatvani Önkormányzat közös pályázatával elnyerte a Kulturális és Innovációs Minisztérium (KIM) által alapított Ipar 4.0 szakmai díjat 2023-ban.

Gyógyszeripari évindító minikonferencia – A munkavállalói kompenzáció és gyógyszerlogisztika új kihívásai
2025-01-14 15:30 - 17:00
A munkavállalói kompenzáció és gyógyszerlogisztika új kihívásai, három vállalat a Marsh Kft., a Napra Forgó NPZrt. És az S.T.I. Hungary Kft. bemutatásában.

Csatlakozz Gyógyszeripari Tagozatunk minikonferenciájához, ahol felfedezzük a munkavállalói kompenzáció és a gyógyszerlogisztika folyamatait! Az első témánk során bemutatjuk, hogyan szerezhet megbízható információkat a javadalmazási piacon, és miként alakíthat ki versenyképes bérstratégiát szervezete számára.

Workshop – Mi várható a Hatóság részéről az ESG törvény kapcsán?
2025-01-21 16:30 - 18:00
A magyar ESG törvény és annak rendeletei 2023 év végén és 2024 közepén jelentek meg. A vállalatoknak a törvényben rögzítettek szerint ESG beszámolási kötelezettsége keletkezik. Az első érintetti körnek a 2024. üzleti évet követő majd az utolsó érintetti körnek a 2025. üzleti évet követő 6 hónapon belül. Hogyan lehet erre felkészülni és mit jelent az ESG beszámoló elkészítése?

LEAN ALAPISMERETEK és VESZTESÉGVADÁSZAT – Értékteremtés veszteségmentes folyamatokkal
2025-01-23 14:00 - 15:30
A mai gyorsan változó gazdasági környezetben a vállalatok számára kulcsfontosságúvá vált az értékteremtési célok elérése úgy, hogy közben a működésük hatékonyságát folyamatosan fejlesztik. Hogyan lehet mindezt megvalósítani a veszteségek minimalizálása és a folyamatok optimalizálása mellett? A válasz a Lean szemléletben rejlik, amely nemcsak hatékony módszertan, hanem olyan stratégiai gondolkodásmód is, amely a versenyképesség és a hosszú távú siker alapja.

A Lean elvek alkalmazása lehetővé teszi a vállalatok számára, hogy folyamatos fejlesztési kultúrát alakítsanak ki a szervezetben, amely támogatja a vevői értékteremtést, csökkenti a nem értékteremtő tevékenységeket, és biztosítja a magas minőség fenntartását. Ráadásul a Lean alkalmazhatósága túlmutat a gyártási és szolgáltatási szektoron, hiszen a hétköznapjaink során is hatékony eszköz a tevékenységeink veszteségmentesítésére.

Az előadás célja, hogy a résztvevők ne csak megismerjék a Lean alapelveit és veszteségszemléletét, hanem konkrét, gyakorlati példákon keresztül megtapasztalják a veszteségek beazonosításának és megszüntetésének eszközeit. Ez a tapasztalat azonnal beépíthető a napi munkafolyamatokba, segítve ezzel a vállalati célok megvalósítását és a szervezet folyamatos fejlődését.

LOGISZTIKAI NAPJA 2025 - SZERVEZZ TE IS PROGRAMOT!
2025-01-24 09:00 - 17:00
Idén 2025. április 10-én szervezük meg újra a Logisztika Napját Magyarországon a Nemzetközi Logisztika Napjával egyidőben.

A Magyar Logisztikai, Beszerzési és Készletezési Társaság immár 13. éve fogja össze ennek a napnak a hazai eseményeit és segít a szervezőknek, hogy ingyenes programjaik híre eljusson a logisztika iránt érdeklődőkhöz.

Ezen a napon számos logisztikával foglalkozó cég, de akár oktatási intézmény is, aktivizálja és megmutatja magát, egy-egy tevékenységét a szakma iránt érdeklődők számára.

A program lehet akár raktár- vagy kikötőbejárás, szakmai workshop a szakma jövőjéről, esetleg valamilyen szimulációs, tervező eszköz bemutatása. A lényeg, hogy a program során kiderüljön mennyire színes, sokszínű és izgalmas a logisztika.

Logisztikai Kórkép 2025.
2025-02-26 10:00
Szakértői kerekasztal-beszélgetés 2025 várható logisztikai trendjeiről, piaci helyzetről

A logisztikai iparág szolgáltatói és megbízói oldalának képviselői közösen járják körbe 2025 érzékeny, kritikus és mindenkit érintő valós kérdéseit. Témák, melyekről biztosan szó lesz:

Hol tart ma a szolgáltatók és megbízók játszmája? Ki van most előnyben?

Hogyan alakulnak idén a szolgáltatók, fuvarozók, szállítmányozók költségei?

Kapacitás hiánnyal vagy többlettel számoljunk ebben az évben?

Megéri a sokat emlegetett intermodális, RO-LA megoldások használata?

Miként alakulnak az export-import fuvardíj egyensúlyok?

Megbízói „cost cutting” vagy emelkedő fuvardíj trendek láthatóak a jelenlegi logisztikai tendereken?

….. és a legfőbb kérdés, lehetünk-e optimisták a logisztikai piacon 2025-ben?

Tapasztalt szakemberek osztják meg gondolataikat egy izgalmas, őszinte beszélgetésben.

Társasjáték és gamifikáció a felsőoktatásban
2025-03-04 16:00 - 18:00
A Széchenyi István Egyetemen egy különleges társasjáték született, amely a hallgatók tanulását, tudásuk visszaellenőrzését segíti, miközben közösséget épít, fejleszti kommunikációs készségeiket, nem mellesleg szórakoztató.

A program célja, hogy bemutasson két olyan, felsőoktatási kurzusokban alkalmazható társasjátékot, amely segíti az üzleti, műszaki menedzsment és társadalmi folyamatok megértését. A Z-generáció nagyon igényli az élményszerű oktatást, ami új és innovatív megoldásokat követel tőlünk, oktatóktól. A meghívott két csapat két különböző témában, de egy-egy jó megoldást mutat be..

Karrierépítés már az egyetem alatt?
2025-03-06 18:00 - 19:00
Hogyan építsd a karriered egyetemistaként? – Interaktív beszélgetés szakértőkkel

Lehet-e egyetem mellett dolgozni? Milyen lehetőségek várnak rád a munkaerőpiacon? Hogyan építhetsz karriert már hallgatóként?

Ha gyakornoki helyet keresel, a mesterképzés előtt állsz, két diploma között vacillálsz, vagy egyszerűen nem tudod, merre indulj, csatlakozz hozzánk egy izgalmas beszélgetésre!

Három elismert szakember osztja meg tapasztalatait és ad választ a legfontosabb kérdésekre.

Menni vagy maradni?
2025-04-03 18:00 - 19:00
A „Merre induljak? Mi legyek?” égető kérdések, amelyekről azt hittük, hogy az iskola- és pályaválasztásnál már letudtuk és többet nem kell ezzel a kérdéskörrel foglalkozni. Azonban egy alapdiploma megszerzésekor újra előkerülnek ezek a kérdések.

Ha szeretnél segítséget kapni, szívesen meghallgatnád ki miért döntött a mester diploma mellett vagy ellen, tarts velünk!

MLBKT Kiválóságok Díjátadó Est
2025-04-09 15:00 - 21:00
Ünnepeljünk együtt!

A Logisztika Napja előestéjén, 2025. április 9-én délután a szakma kiválóságait ünnepeljük. A nagy hagyományokkal rendelkező elismeréseinket méltó körülmények között adjuk át az Öbölház Rendezvényközpontban.

Logisztika Napja 2025
2025-04-10 09:00 - 17:00
2025. április 10-én ismét megnyílnak a hazai logisztikai vállalkozások kapui! Az MLBKT koordinálásával megvalósuló országos eseménysorozat ingyenes programokat kínál mindazok számára, akik szeretnének bepillantani a szakma kulisszatitkaiba.

🔷 Látogass el logisztikai központokba, raktárakba és ipari létesítményekbe!

🔷 Vegyél részt izgalmas előadásokon és interaktív bemutatókon!

🔷 Ismerd meg a legújabb trendeket és technológiai fejlesztéseket!

Ha érdekel, hogyan működik a logisztika a mindennapokban, szeretnéd testközelből látni, mi zajlik a színfalak mögött, válogass a számos online és offline esemény közül, és foglald le helyed a programokon!

Logisztikai Szakmai Napok 2025 – Innováció és Jövőkép a Logisztikában
2025-04-14 14:00 - 18:40
A Miskolci Egyetem Logisztikai Intézete, az MLBKT Logisztika 4.0 és Forecasting Tagozatának társzervezésével 2025. április 14-én megrendezésre kerül a Logisztikai Szakmai Nap – Innováció és Jövőkép a Logisztikában c. rendezvény, amelynek helyszíne a Miskolci Egyetem XXXVII. előadója.

A rendezvény keretében a szakma elismert vállalati képviselői osztják meg tapasztalataikat, bemutatva az automatizálás, digitalizáció és modern logisztikai megoldások legújabb fejleményeit.

Az esemény lehetőséget biztosít szakmai kapcsolatépítésre, valamint az iparági szereplők és hallgatók közötti eszmecserére.

JABIL vállalatlátogatás
2025-04-16 10:00 - 14:30
Látogass el a JABIL tiszaújvárosi gyárába!

Újabb izgalmas vállalatlátogatásra invitálunk benneteket, ezúttal a JABIL tiszaújvárosi telephelyére, amely a hazai elektronikai gyártóipar egyik meghatározó szereplője. A látogatás során a résztvevők betekintést nyerhetnek a nemrég kibővített raktárépületbe, valamint megismerkedhetnek a 2024-ben lezárt épületbővítési projekt Jelentkezési határidő 2024.04.07. Az esemény MLBKT tagok számára ingyenes, nem tagok 25 000 Ft + áfa térítés ellenében vehetnek részt rajta.

Beszerzési Konferencia 2025
2025-05-14 10:00 - 17:00
Kapcsolódj a szakma jövőjéről szóló eszmecserékbe!

Az MLBKT, a magyar ellátási lánc szakemberek, logisztikusok és beszerzők legnagyobb szakmai szervezete tagozatával, a Beszerzők és Beszerzési Vezetők Klubjával közösen, 13. alkalommal szervezi meg egész napos, izgalmas, interaktív konferenciáját. Ha fontos, hogy benne legyen a szakmai körforgásban és lépést tartson a turbulens változásokra adott legfrissebb irányokkal, ne hagyja ki ezt az eseményt!
